वनों को काटना, बर्बादी को निमंत्रण- वनों का हमारे जीवन में इतना महत्व होते हुए भी मनुष्य व्यक्तिगत स्वार्थ के वशीभूत होकर, वृक्ष काटकर वन उजाड़ने में लगा हुआ हैं. इस प्रकार वनों को उजाड़कर एक ओर तो वह वन्य पशुओं को बेघर कर रहा हैं,वही दूसरी ओर स्वयं भी वन सम्पदा से वंचित हो रहा हैं. वह अतिवृष्टि, अनावृष्टि और भूकम्प आदि को स्वयं निमंत्रण दे रहा हैं. शुद्ध वायु के अभाव में जीवन कितना नरकीय हैं, इसे भुक्तभोगी ही जानता हैं.